राष्ट्रिय योजना आयोगको १४औं योजना (२०७३/७४–२०७५/७६)अनुसार कुल जनसङ्ख्याको ६५ प्रतिशतमा इण्टरनेट पहुँच पुर्‍याउने लक्ष्य चालू आवमै पुग्ने देखिएको छ । इण्टरनेट पहुँचमा वृद्धि हुनुको प्रमुख कारण मानिसको हातहातमा पुगेको मोबाइल नै हो । प्राधिकरणको तथ्याङ्कअनुसार कुल जनसङ्ख्याको ९६ प्रतिशतले मोबाइल प्रयोग गर्छन् । आव २०७३/७४ मा इण्टरनेट सेवाको भरपर्दो सञ्चालनका लागि प्राविधिक तथा व्यावहारिक रूपमा एकभन्दा बढी सेवाप्रदायकसँग अप्टिकल फाइबरमार्फत अन्तरआबद्धता हुनुपर्ने भएकाले सरकारले अहिले चीनसँग पनि इण्टरनेट ब्याण्डविथ लिएको छ ।
